十七世紀初，英國宗教之爭尚存。而於新教徒中，有名清教徒者，所思異乎國教，遂不容於其國焉。公元一六二零年，其人糾集出海，欲之哈德遜河流域而舍，蓋今紐約之地也。終有四十一人應之，乘五月花號而西。然浮海數週，雖越鱈魚角，至河口，卒因天象有異，恐生禍端，而折返海角，並就近立鎮，以為經營。此即今麻薩諸塞州耳。